CELEX: 
Language: da
Date: 2009-09-26 00:00:00
Title: 2009/638/EF: Europa-Parlamentets afgørelse af 23. april 2009 om decharge for gennemførelsen af Den Europæiske Unions almindelige budget for regnskabsåret 2007, Sektion VII — Regionsudvalget#Europa-Parlamentets beslutning af 23. april 2009 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion VII — Regionsudvalget

26.9.2009   
            
            
               DA
            
            
               Den Europæiske Unions Tidende
            
            
               L 255/85
            
         
      EUROPA-PARLAMENTETS AFGØRELSE
   
   af 23. april 2009
   om decharge for gennemførelsen af Den Europæiske Unions almindelige budget for regnskabsåret 2007, Sektion VII — Regionsudvalget
   (2009/638/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2007 (1),
            
         
               —
            
            
               der henviser til De Europæiske Fællesskabers endelige årsregnskab for regnskabsåret 2007 — Bind I (C6-0421/2008) (2),
            
         
               —
            
            
               der henviser til Regionsudvalgets årsberetning til dechargemyndigheden om de interne revisioner, der er foretaget i 2007,
            
         
               —
            
            
               der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
            
         
               —
            
            
               der henviser til EF-traktatens artikel 272, stk. 10, og artikel 274, 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0153/2009),
            
         
               1.
            
            
               meddeler Regionsudvalgets generalsekretær decharge for gennemførelsen af Regionsudvalgets budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT L 77 af 16.3.2007.
   
      (2)  EUT C 287 af 10.11.2008, s. 1.
   
      (3)  EUT C 286 af 10.11.2008, s. 1.
   
      (4)  EUT C 287 af 10.11.2008, s. 111.
   
      (5)  EFT L 248 af 16.9.2002, s. 1.
   
      
         EUROPA-PARLAMENTETS BESLUTNING
      
      af 23. april 2009
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion VII — Regionsudvalget
      EUROPA-PARLAMENTET,
      
                  —
               
               
                  der henviser til Den Europæiske Unions almindelige budget for regnskabsåret 2007 (1),
               
            
                  —
               
               
                  der henviser til De Europæiske Fællesskabers endelige årsregnskab for regnskabsåret 2007 — Bind I (C6-0421/2008) (2),
               
            
                  —
               
               
                  der henviser til Regionsudvalgets årsberetning til dechargemyndigheden om de interne revisioner, der er foretaget i 2007,
               
            
                  —
               
               
                  der henviser til Revisionsrettens årsberetning om gennemførelsen af budgettet for regnskabsåret 2007 med de kontrollerede institutioners svar (3),
               
            
                  —
               
               
                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
               
            
                  —
               
               
                  der henviser til EF-traktatens artikel 272, stk. 10, og artikel 274, 275 og 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget (A6-0153/2009),
               
            
                  1.
               
               
                  bemærker, at Regionsudvalgets disponible forpligtelsesbevillinger i 2007 samlet udgjorde 68,6 mio. EUR (i 2006: 74,4 mio. EUR), med en udnyttelsesgrad på 96,22 %;
               
            
                  2.
               
               
                  påpeger, at det af Revisionsrettens årsberetning fremgår, at revisionen ikke gav anledning til væsentlige bemærkninger, hvad angår Regionsudvalget;
               
            
                  3.
               
               
                  glæder sig over, at der i december 2007 blev undertegnet en ny administrativ samarbejdsaftale mellem EØSU og Regionsudvalget for perioden 2008-2014; er overbevist om, at samarbejdet mellem de to institutioner vil være en økonomisk fordel for de europæiske skatteydere; finder det desuden glædeligt, at Regionsudvalget har iværksat sin certificering i henhold til EMAS (fællesskabsordning for miljøledelse og miljørevision);
               
            
                  4.
               
               
                  bemærker med tilfredshed, at de to udvalg klart har forpligtet sig til at stræbe efter en harmonisering af deres interne kontrolmiljø og -standarder på grundlag af bedste praksis samt alle andre relevante finansielle procedurer vedrørende Den Fælles Tjeneste;
               
            
                  5.
               
               
                  bemærker, at de vigtigste områder (infrastruktur, it og telekommunikation samt oversættelse, herunder produktion af dokumenter) i henhold til den nye aftale stadig er Den Fælles Tjenestes ansvar, mens et begrænset antal tjenester afkobles, som f.eks. interne tjenester, socio-medicinske tjenester, bibliotek og lign.;
               
            
                  6.
               
               
                  fastholder dog, at denne afkobling skal være budgetneutral, og henstiller til de to udvalg at foretage en fælles analyse som led i midtvejsevalueringen for at vurdere, hvorvidt dette skift i ressourcer har været gavnligt for begge parter; opfordrer de to udvalg til at holde det underrettet om evalueringerne af minisamarbejdsaftalerne i begyndelsen af 2009 inden for de områder, der er berørt af afkoblingen;
               
            
                  7.
               
               
                  bifalder den SLA-aftale, der er indgået mellem Regionsudvalget og Kommissionens GD Budget om gennemførelse af ABAC (ny finans- og regnskabsapplikation), der blev taget i anvendelse i januar 2007;
               
            
                  8.
               
               
                  glæder sig i den forbindelse over, at der inden for Den Fælles Tjeneste er oprettet en Kontraktenhed, der yder bistand til alle operationelle afdelinger i Den Fælles Tjeneste på indkøbsområdet; bemærker, at Den Fælles Tjenestes Kontroltjeneste i henhold til den nye aftale er blevet overført til de enkelte udvalgs egne tjenester;
               
            
                  9.
               
               
                  mener, det er vigtigt, at den kontrol, der gennemføres af f.eks. anvisningsberettigede, kontrollører og revisorer, er tilstrækkelig rigoristisk; understreger i den forbindelse betydningen af et passende antal stikprøveundersøgelser inden for alle sektorer ud over de få strategiske sektorer, der udgør en høj risiko;
               
            
                  10.
               
               
                  bemærker med tilfredshed, at Regionsudvalgets budgettjeneste har udviklet et nyt analytisk budgetovervågningsværktøj (»BudgetWatch«), der giver omfattende oplysninger om alle Regionsudvalgets budgetposter og underposter, herunder om disponible bevillinger, den månedlige udvikling i forpligtelser og de faktiske betalinger i regnskabsåret;
               
            
                  11.
               
               
                  glæder sig over, at Regionsudvalget har udarbejdet en liste over følsomme budgetposter og har til hensigt inden for personaleenheden at oprette en specifik mobilitetskerne, der skal være behjælpelig med at udvikle en fremadskuende tilgang til planlægning af menneskelige ressourcer;
               
            
                  12.
               
               
                  bemærker, at den interne revisionstjeneste gennemførte tre revisioner i 2007 (vedrørende tjenesterejseudgifter, eksterne studier og finansielle kredsløb) samt to opfølgningsrevisioner (overførsel af vederlag med justeringskoefficient og interne kontrolstandarder);
               
            
                  13.
               
               
                  minder om, at den interne revision af lønoverførsler, der blev afsluttet i 2006, og som omfattede en tilbundsgående undersøgelse af alle eksisterende overførsler, påviste, at der var svagheder, hvad angår princippet om adskillelse af funktioner på dette område (initiativfunktioner og intern kontrol), og at kontrolmiljøet skulle have været prioriteret højere i betragtning af den faktiske risiko; bemærker endvidere, at en opfølgning af den interne revisors anbefalinger blev gennemført i februar 2007, og at en anden opfølgning blev gennemført i 2008, og at det blev påvist, at 16 ud af 20 anbefalinger var fuldt ud gennemført; henstiller til Regionsudvalgets administration at sikre fuldstændig gennemførelse af samtlige revisionsanbefalinger;
               
            
                  14.
               
               
                  minder om, at OLAF efter en undersøgelse for otte overførslers vedkommende fastslog, at de ikke var i overensstemmelse med vedtægtsbestemmelserne, og anbefalede, at de uberettiget udbetalte beløb tilbagesøgtes hos de pågældende tjenestemænd; bemærker med tilfredshed, at alle tilbagesøgninger var afsluttet i begyndelsen af 2007; minder endvidere om, at OLAF, hvad angår seks medlemmer af personalet, anbefalede, at der blev indledt disciplinære foranstaltninger, og at sagerne, for fems vedkommende, blev overdraget til de belgiske myndigheder;
               
            
                  15.
               
               
                  bemærker, at Regionsudvalgets ansættelsesmyndighed efter anmodning fra de belgiske myndigheder ophævede de pågældende tjenestemænds immunitet den 6. juli 2007, så de kunne afhøres af myndighederne; bemærker endvidere, at Regionsudvalgets ansættelsesmyndighed den 17. november 2008 efter anmodning fra anklagemyndigheden ophævede immuniteten for yderligere en tjenestemand;
               
            
                  16.
               
               
                  bemærker med tilfredshed, at der blev iværksat en administrativ undersøgelse på foranledning af Regionsudvalgets generalsekretær, og at denne blev gennemført af en tidligere vicegeneraldirektør i Kommissionen; understreger, at i to af de fem tilfælde, hvor sagerne blev forelagt myndigheder, vedtog Regionsudvalgets ansættelsesmyndighed den 17. januar 2008 at indlede disciplinærsager; forstår, at der ifølge vedtægten ikke kan træffes nogen endelig afgørelse i disciplinærsagerne, før de belgiske domstole har afsagt endelig dom;
               
            
                  17.
               
               
                  bemærker, at ansættelsesmyndigheden i tre andre sager vil træffe afgørelse om indledningen af disciplinære foranstaltninger, så snart den har modtaget de nødvendige oplysninger om, hvorledes de belgiske myndigheder agter at følge sagerne op; bemærker endvidere, at ansættelsesmyndigheden i et andet tilfælde, som OLAF ikke har forelagt de belgiske myndigheder, på linje med anbefalingerne i den administrative undersøgelse har vedtaget at give de pågældende tjenestemænd en advarsel; gentager sin anmodning om en streng retsforfølgelse i alle sager, hvor der kan påvises svigagtige handlinger;
               
            
                  18.
               
               
                  anmoder Regionsudvalget om at overveje passende disciplinære foranstaltninger, såfremt resultatet af de verserende sager gør dette påkrævet;
               
            
                  19.
               
               
                  bemærker, at Regionsudvalgets medlemmer enten er blevet valgt til et regionalt eller lokalt mandat eller politisk er ansvarlige over for en valgt forsamling; bemærker endvidere, at medlemmerne i denne egenskab redegør for deres økonomiske interesser, giver relevante oplysninger om forhold som erhvervsaktiviteter, lønnede hverv eller aktiviteter i overensstemmelse med de regler, der gælder for deres regionale og lokale organer; foreslår, at Regionsudvalget indfører forpligtelse hertil for alle sine medlemmer; foreslår desuden, at der udnævnes en uafhængig tilsynsførende, som skal have til opgave hvert år offentligt at rapportere om de modtagne erklæringer for således at sikre troværdig overvågning og kontrol;
               
            
                  20.
               
               
                  anmoder Regionsudvalget om at indføje et afsnit i sin kommende aktivitetsrapport (regnskabsåret 2008) med en detaljeret redegørelse for opfølgningen i løbet af året på Parlamentets tidligere dechargeafgørelser, herunder eventuelt forklaringer på, hvorfor henstillingerne ikke er blevet fulgt, og ikke blot en henvisning til dechargeafgørelser;
               
            
                  21.
               
               
                  bemærker, at finansforordningens regler om indkøbsaftaler trods ændringerne stadig er overdrevent omstændelige for mindre institutioner, navnlig hvad angår udbud af kontrakter til relativt små beløb; opfordrer Kommissionen til i sit indledende arbejde inden udformning af eventuelle fremtidige forslag til ændring af finansforordningen i vid udstrækning at høre Regionsudvalgets generalsekretær og administration med henblik på at sikre, at der til fulde tages højde for deres betænkeligheder i det endelige udkast.
               
            
         (1)  EUT L 77 af 16.3.2007.
      
         (2)  EUT C 287 af 10.11.2008, s. 1.
      
         (3)  EUT C 286 af 10.11.2008, s. 1.
      
         (4)  EUT C 287 af 10.11.2008, s. 111.
      
         (5)  EFT L 248 af 16.9.2002, s. 1.